God se krag: Jehovah, die almagtige God, is groot in krag | Kom nader
6 Net so is die mens klein en kragteloos in vergelyking met die God van krag, Jehovah. Vir hom is selfs magtige nasies soos ’n blote stoflagie op ’n weegskaal (Jesaja 40:15). In teenstelling met alle skepsele het Jehovah onbeperkte krag, want hy alleen word “die Almagtige” genoem (Openbaring 15:3). * Jehovah is “sterk in krag” en het ’n “oorvloed van dinamiese energie” (Jesaja 40:26). Hy is die immeroorvloedige, onuitputlike bron van krag. Hy is van geen ander energiebron afhanklik nie, want ‘sterkte behoort aan God’ (Psalm 62:11). Maar deur middel waarvan oefen Jehovah sy krag uit?
15 Jehovah gebruik ook sy krag tot voordeel van ons as individue. Let op wat 2 Kronieke 16:9 sê: “Jehovah se oë deurloop die hele aarde om sy krag te toon ten behoewe van dié wie se hart volkome teenoor hom is.” Elia se ondervinding, wat aan die begin gemeld is, is ’n voorbeeld hiervan. Waarom het Jehovah hom daardie ontsagwekkende vertoning van Goddelike krag gegee? Wel, goddelose koningin Isebel het gesweer dat sy Elia sou laat teregstel. Die profeet het gevlug vir sy lewe. Hy het alleen, bang en mismoedig gevoel—asof al sy harde werk tevergeefs was. Om die verontruste man te vertroos, het Jehovah Elia op aanskoulike wyse aan Sy krag herinner. Die wind, die aardbewing en die vuur het getoon dat die almagtigste Wese in die heelal daar by Elia was. Waarom sou hy Isebel vrees as die almagtige God aan sy kant is?—1 Konings 19:1-12. *
^ par. 6 Die Griekse woord wat met “Almagtige” vertaal word, beteken letterlik “Heerser oor alles; Een wat alle mag het”.
^ par. 15 Die Bybel sê: “Jehovah was nie in die wind . . . , die aardbewing . . . , die vuur nie.” In teenstelling met aanbidders van mitiese natuurgode soek Jehovah se knegte hom nie in die natuurkragte nie. Hy is veels te verhewe om binne-in enigiets te wees wat hy geskep het.—1 Konings 8:27.